Na temelju odredbe članka 17. stavka 1. Zakona o sustavu civilne zaštite („Narodne novine“ broj 82/15, 118/18, 31/20 i 20/21), članka 19. stavka 1. alineja 11. i članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 9819 i 144/20) te članka 27. Statuta Grada Zlatara („Službeni glasnik Krapinsko-zagorske županije“ broj 36A/13, 9/18, 9/20 i 17A/21), Gradsko vijeće Grada Zlatara na 10. sjednici održanoj 07.04.2022. godine, donosi

**ODLUKU**

**o donošenju Procjene rizika od velikih nesreća za Grad Zlatar**

**Članak 1.**

Donosi se Procjena rizika od velikih nesreća za Grad Zlatar, koju je izradila Radna skupina osnovana Odlukom Gradonačelnice o postupku izrade Procjene rizika od velikih nesreća za Grad Zlatar i osnivanju Radne skupine za izradu Procjene rizika od velikih nesreća za Grad Zlatar, KLASA: 810-01/21-01/02, URBROJ: 2211/01-01-02-21-9., od 30.06.2021. godine.

**Članak 2.**

Temeljem članka 7. stavak 3. Pravilnika o smjernicama za izradu procjena rizika od katastrofa i velikih nesreća za područje Republike Hrvatske i jedinica lokalne i područne (regionalne) samouprave („Narodne novine“ broj 65/16), za potrebe izrade Procjene rizika od velikih nesreća za Grad Zlatar iz članka 1. ove Odluke, ugovorom je angažiran ovlaštenik za prvu grupu stručnih poslova u području planiranja civilne zaštite, u svojstvu konzultanta - Ustanova za obrazovanje odraslih za poslove zaštite osoba i imovine – „DEFENSOR“ iz Varaždina - Zagrebačka 71.

**Članak 3.**

Procjena rizika od velikih nesreća za Grad Zlatar čini prilog i sastavni dio ove Odluke.

**Članak 4.**

Ova Odluka objaviti će se u „Službenom glasniku Krapinsko-zagorske županije “ i stupa na snagu osmog dana od dana objave.

GRADSKO VIJEĆE GRADA ZLATARA

KLASA: 240-01/22-01/01

URBROJ: 2140-07-01-22-34

Zlatar, 07.04.2022.

**PREDSJEDNICA**

Danijela Findak